במהלך עונת 2018/2019 שיחק האריסון ב-42 משחקים בכל המסגרות, הבקיע ארבעה שערים והוסיף ארבעה בישולים. לידס סיימה את העונה הסדירה במקום השלישי בליגה לאחר הפסד קריטי לוויגאן את'לטיק ב-10 באפריל. משחקי חצי-גמר הפלייאוף נערכו מול דרבי קאונטי, שסיימה את העונה הסדירה במקום השישי. האריסון פתח בשני משחקי שלב חצי הגמר ובישל את השער בניצחון 0–1 במשחק הראשון שהתקיים בפרייד פארק, אך במשחק השני הפסידה לידס באלנד רואד בתוצאה 2–4, ו-3–4 בסיכום שני המשחקים. דרבי קאונטי העפילה לגמר הפלייאוף, בו הפסידה לאסטון וילה.
עונת 2019/2020.
ב-1 ביולי 2019 חתם האריסון על חוזה השאלה לעונה נוספת בלידס יונייטד, כאשר כחלק מהעסקה ניתנה למועדון האפשרות לרכשו בסיומה. בבכורה המחודשת שלו, הבקיע האריסון את במשחק הראשון של העונה, בניצחון 1–3 על בריסטול סיטי.
צמד שערי הניצחון שהבקיע האריסון בנובמבר, נגד בלקברן רוברס ורדינג, כמו גם שער נוסף ובישול מול קווינס פארק ריינג'רס, הפכו אותו למועמד לתואר השחקן המצטיין של הצ'מפיונשיפ לאותו חודש, אותו הפסיד בסופו של דבר לג'ארוד בואן מהול סיטי. האריסון כבש את שערו החמישי לעונה ב-29 בדצמבר במשחק מול ברמינגהאם סיטי, שהסתיים בניצחון 4–5. האריסון היה אחד משחקני המפתח שסייעו ללידס לסיים את עונת 2019/2020 במקום הראשון בליגה ולהעפיל לפרמייר ליג.
עונת 2020/2021.
ב-10 באוגוסט 2020 פורסם שהאריסון יצטרף ללידס בחוזה השאלה בפעם שלישית ברציפות
, הפעם תוך כוונה למעבר קבוע למועדון בסיום העונה, בו שבה הקבוצה לפרמייר ליג. האריסון הבקיע את השער הראשון לזכות לידס בפרמייר ליג מזה 16 שנה במשחק פתיחת העונה שהסתיים בהפסד לאלופה המכהנת, ליברפול. האריסון ערך את משחקו ה-100 במועדון בניצחון 0–1 על אברטון ב-28 בנובמבר בגודיסון פארק, ניצחונה הראשון של לידס באצטדיון מאז 1990, וב-16 בדצמבר הבקיע את שערו השני לעונה בניצחון 2–5 על ניוקאסל יונייטד, בבעיטה ממרחק 27 מטרים, לאחר שהתקדם עם הכדור מחלק המגרש של קבוצתו. האריסון הבקיע פעם נוספת ב-29 בדצמבר, במשחק בו ניצחה לידס 0–5 את ווסט ברומיץ' אלביון. ב-15 במאי 2021 כבש שער אחר ובישל שניים בניצחון לידס 0–4 על ברנלי.
מעבר קבוע ללידס יונייטד.
עונת 2021/2022.
ב-2 ביולי 2021 חתם האריסון על חוזה קבוע לשלוש שנים בלידס יונייטד, תמורת 11 מיליון ליש"ט שהועברו למנצ'סטר סיטי.
ב-24 באוגוסט 2021 הבקיע האריסון את שעריו הראשונים לעונה, כאשר כבש צמד בניצחון 0–3 על קרו אלכסנדרה, במסגרת הסיבוב השני של גביע הפוטבול ליג. ב-2 בינואר 2022 הבקיע את שער הליגה הראשון שלו לעונת 2021/2022 בפרמייר ליג, בניצחון קבוצתו 1–3 על ברנלי. ב--16 בינואר 2022 הבקיע האריסון שלושער בניצחון לידס 3–2 על וסטהאם יונייטד.
ב-22 במאי 2022 הבקיע את שער הניצחון במשחקה האחרון של לידס לעונת 2021/2022 מול ברנטפורד, שהסתיים בתוצאה 1–2. יחד עם הפסדה של ברנלי במשחק שנערך במקביל (אם כי בדיעבד הספיקה ללידס גם תוצאת תיקו), הבטיח הניצחון עונה נוספת ללידס בפרמייר ליג.
עונת 2022/2023.
האריסון ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שערו הראשון לעונה, בניצחון 0–3 על צ'לסי.
קריירה בינלאומית.
ב-1 באוקטובר 2017 זומן האריסון לסגל נבחרת אנגליה עד גיל 21, עקב פציעותיהם של רובן לופטוס-צ'יק ושיי אוג'ו, לקראת צמד המשחקים מול סקוטלנד ואנדורה. ב-6 באוקטובר ערך האריסון את הבכורה שלו בנבחרת מול סקוטלנד, כשהחליף את תמי אברהם בדקה ה-88, שהסתיים בניצחון 1–3. ב-10 באוקטובר פתח בהרכב במשחק מול אנדורה, שהסתיים בניצחון 0–1.
סגנון משחק.
האריסון, שנחשב לשחקן התקפי בעל יכולות מגוונות ורגל שמאל דומיננטית, משחק בדרך כלל בכנף שמאל, אם כי הוא מסוגל לשחק היטב גם באגף הימני. בנוסף, יכול האריסון לשחק גם בעמדת ההקשר ההתקפי עושה המשחק. האריסון ידוע בזכות קצב המשחק שלו, יכולת הכדרור ופעלתנותו הרבה במגרש. חברו לקבוצה לשעבר ביו יורק סיטי, דוויד וייה, תיאר את האריסון: "שיחקתי במשך שנים רבות ולו יש משהו חשוב, שיש רק לשחקנים מעטים. כאשר הכדור ברגליו אתה מקבל את התחושה שמשהו מיוחד עומד לקרות".
מאמנו לשעבר בניו יורק סיטי, פטריק ויירה, אמר על האריסון: "הוא שחקן טוב, טוב מאוד טכנית, הוא מבין את המשחק ויכול לשחק מאחורי החלוץ המרכזי שלנו או לבצע תנועה ולחמוק מחוליית ההגנה של הקבוצה היריבה. מוח הכדורגל שלו פנטסטי".
סטטיסטיקות קריירה.
מעודכן ל-31 באוגוסט 2022
פיט אגילר
פיטר ריי אגילר (באנגלית: Peter Rey Aguilar; נולד ב-19 ביוני 1979) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-31 של מדינת קליפורניה, מאז 2015. טרם היבחרו לקונגרס, היה אגילר ראש העיר רדלנדס בשנים 2010–2014. בהווה הוא סגן מצליף ראשי בסיעה הדמוקרטית בבית הנבחרים ומצליף השדולה ההיספנית.
ביוגרפיה.
אגילר נולד בפונטנה שבקליפורניה, וגדל במשפחה ממעמד הפועלים בסן ברנרדינו. את לימודיו הגבוהים השלים באוניברסיטת רדלנדס, שם למד ממשל ומנהל עסקים. בשנת 2001 החל את דרכו הציבורית, כאשר מושל קליפורניה גריי דייוויס מינה אותו לסגן מנהל משרד האימפריה הפנימית האזורי של המושל (Inland Empire Regional Office), ובסופו של דבר נהפך אגילר למנהל המשרד בפועל. ב-2006 הפך אגילר לחבר הצעיר ביותר במועצת העירייה של רדלנדס בכל 126 שנות הקיום של העיר, כאשר חמישה חברי מועצה — רפובליקנים ודמוקרטים כאחד — בחרו אותו למלא רִיק באחד ממושבי המועצה מתוך 11 טוענים לכתר. כעבור שנה נבחר כהלכה לתקופת כהונה מלאה, ובשנת 2010 מונה לראש העירייה, כמו גם ב-2012. כראש העיר פעל אגילר לאיזון תקציב העירייה תוך בניית עתודות פיננסיות. כהונתו פגה בדצמבר 2014.
בעקבות תוצאות מפקד האוכלוסין של ארצות הברית שנערך ב-2010, הפך מחוז הקונגרס ה-31 של קליפורניה לדמוקרטי יותר מבחינה דמוגרפית. לכן, בינואר 2012 הכריז אגילר כי יתמודד לייצוג מחוז קונגרס זה בבית הנבחרים של ארצות הברית מול נציג המחוז המכהן גרי מילר הרפובליקני. על אף שזכה במרב קולות הבוחרים מקרב המועמדים הדמוקרטים, הוא סיים במקום השלישי לאחר מילר ורוברט דאטון, מנהיג הסיעה הרפובליקנית בסנאט המדינתי. לפיכך הוא לא העפיל לבחירות הכלליות, ותקוותיו להיבחר לבית הנבחרים האמריקאי נגוזו. עם זאת, במרץ 2013, לקראת בחירות 2014, הכריז אגילר כי יתמודד בשנית במחוז הקונגרס ה-31. בבחירות המקדימות הפתוחות סיים שני, אך בבחירות הכלליות גבר על המועמד הרפובליקני פול צ'אבו עם 51.4% מהקולות.
כהונתו של אגילר בקונגרס התמקדה בהגירה לארצות הברית, יצירת מקומות עבודה, תקני מסחר, בקרת נשק, ביטחון לאומי, זכויות להט"ב, ענייני חיילים משוחררים, מלחמה בסמים, חובות הלוואות סטודנטים והגנת הסביבה. אגילר תמך בחקיקה שנועדה לעודד אנשים בתחום אבטחת המידע להצטרף אל הכוחות המזוינים ופעל למען אפליה של קבלנים ממשלתיים נגד קהילת הלהט"ב ומתן מימון לחיילים משוחררים חסרי בית. בצוותא עם הסנאטורית דיאן פיינסטיין וחבר הקונגרס הרפובליקני פול קוק, אגילר הציג חקיקה להגנה על בתי הגידול הטבעיים לאורך נהר סנטה אנה. אגילר נשבע להילחם בביטול חוק הגנת החולה וטיפול בר השגה, ומיצב עצמו כחבר קונגרס בעל דפוס הצבעה ליברלי.
לקראת התכנסות הקונגרס ה-117 של ארצות הברית החל לכהן כסגן יושב ראש הסיעה הדמוקרטית בבית הנבחרים, והחליף בתפקיד את קת'רין קלארק. ברוב של 148 מול 82, גבר על עמיתתו רובין קלי ממדינת אילינוי, ובכך נהיה ללטיני הבכיר ביותר בהנהגה הדמוקרטית.
שלמה א אנגל
שלמה א. אנג'ל
ג'יני (מתאבקת)
ג'יני סנדו (באנגלית: Jinny Sandhú; נולדה ב-28 בספטמבר 1989) הידועה יותר בשם הבמה שלה, ג'יני היא מתאבקת אנגלייה, המופיעה בארגון ההיאבקות WWE כחלק ממחלקת בריטניה של התוכנית NXT, ה-NXT UK.
ביוגרפיה.
ג'יני נולדה ב-28 בספטמבר 1989 בלונדון, אנגליה. היא אומנה על ידי ארגון ההיאבקות Progress Wrestling, כאשר היא הייתה המתאבקת הראשונה שמסיימת את ההכשרה מטעם בית הספר להיאבקות של הארגון המכונה בשם "הפרוג'ו".
היא בעלת תואר ראשון בפסיכולוגיה מטעם אוניברסיטת ברמינגהאם סיטי.
קריירת היאבקות מקצועית.
Progress Wrestling (2015–היום).